CELEX: 32008L0049
Language: mt
Date: 2008-04-16 00:00:00
Title: Direttiva tal-Kummissjoni 2008/49/KE tas- 16 ta’ April 2008 li temenda l-Anness II għad-Direttiva 2004/36/KE tal-Parlament Ewropew u tal-Kunsill rigward il-kriterji għat-twettiq ta’ spezzjonijiet fir-rampa fuq ajruplani li jużaw l-ajruporti Komunitarji Test b’relevanza għaż-ŻEE

19.4.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 109/17
               
            DIRETTIVA TAL-KUMMISSJONI 2008/49/KE
      tas-16 ta’ April 2008
      li temenda l-Anness II għad-Direttiva 2004/36/KE tal-Parlament Ewropew u tal-Kunsill rigward il-kriterji għat-twettiq ta’ spezzjonijiet fir-rampa fuq ajruplani li jużaw l-ajruporti Komunitarji
      (Test b’relevanza għaż-ŻEE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva 2004/36/KE tal-Parlament Ewropew u tal-Kunsill tal-21 ta’ April 2004 dwar is-sigurtà ta’ ajruplani ta’ pajjiżi terzi li jużaw ajruporti tal-Komunità (1), u b’mod partikolari l-Artikolu 12 tagħha,
      Billi:
      
                  (1)
               
               
                  Id-Direttiva 2004/36/KE tintroduċi metodu armonizzat għall-infurzar effettiv ta’ l-istandards internazzjonali tas-sigurtà fi ħdan il-Komunità bl-armonizzazzjoni tar-regoli u tal-proċeduri għall-ispezzjonijiet (fir-rampa) ta’ l-ajruplani ta’ pajjiżi terzi f’ajruporti li jinsabu fl-Istati Membri. Din teħtieġ li l-Istati Membri jwettqu l-ispezzjonijiet fir-rampa fuq ajruplani ta’ pajjiżi terzi li jitniżżlu fi kwalunkwe wieħed mill-ajruporti tagħhom miftuħa għat-traffiku ta’ l-ajru internazzjonali skond proċedura armonizzata, u li jipparteċipaw fil-ġbir u fl-iskambju ta’ l-informazzjoni dwar l-ispezzjonijiet fir-rampa mwettqa.
               
            
                  (2)
               
               
                  L-obbligi Komunitarji ta’ l-Istati Membri li ġejjin mid-Direttiva 2004/36/KE, sa ċertu punt, qabel setgħu ġew sodisfatti permezz tal-parteċipazzjoni volontarja tagħhom fil-programm ta’ l-Istima tas-Sigurtà ta’ Ajruplani Barranin (SSAB - Safety Assessment of Foreign Aircraft, SAFA) li nbeda fl-1996 mill-Konferenza Ewropea ta’ l-Avjazzjoni Ċivili (ECAC - European Civil Aviation Conference), li l-ġestjoni tagħha kienet iddelegata lill-Awtoritajiet Konġunti ta’ l-Avjazzjoni (JAA - Joint Aviation Authorities).
               
            
                  (3)
               
               
                  Mill-1 ta’ Jannar 2007, il-Programm SSAB għadda esklussivament taħt il-kompetenza Komunitarja u issa huwa ġestit mill-Kummissjoni, mgħejjuna mill-Aġenzija tas-Sigurtà ta’ l-Avjazzjoni Ewropea (AESA - European Aviation Safety Agency, EASA) kif inhu pprovdut mir-Regolament tal-Kummissjoni (KE) Nru 768/2006 tad-19 ta’ Mejju 2006 li jimplimenta d-Direttiva 2004/36/KE tal-Parlament Ewropew u tal-Kunsill rigward il-ġbir u l-iskambju ta’ l-informazzjoni dwar is-sigurtà ta’ l-ajruplani li jużaw ajruporti Komunitarji u l-ġestjoni tas-sistema ta’ informazzjoni (2).
               
            
                  (4)
               
               
                  Il-Programm SSAB għandu jiġi kkomplementat b’miżuri xierqa li jkollhom l-għan li jiżguraw standards komuni għat-twettiq ta’ l-ispezzjonijiet fir-rampa, bħal manwal għall-ispezzjonijiet fir-rampa.
               
            
                  (5)
               
               
                  L-Anness II għad-Direttiva 2004/36/KE jinkludi biss kriterji ferm ġenerali, peress li fi żmien l-adozzjoni tiegħu l-linji ta’ gwida u l-proċeduri tekniċi dettaljati kienu għadhom qed jiġu ppubblikati u aġġornati regolarment mill-JAA u sussegwentement kienu qed jiġu implimentati b’mod volontarju mill-Istati ta’ l-ECAC li jipparteċipaw fil-Programm SSAB.
               
            
                  (6)
               
               
                  Minħabba t-trasferiment tal-Programm SSAB f’idejn il-Komunità u minħabba ż-żieda fl-importanza li qed tingħata mill-Kummissjoni lir-riżultati ta’ l-ispezzjonijiet fir-rampa mwettqa skond il-Programm SSAB, meta tieħu d-deċiżjonijiet tagħha rigward l-inklużjoni tat-trasportaturi fil-lista Komunitarja tat-trasportaturi ta’ l-ajru pprojbiti li kienet stabbilita skond ir-Regolament (KE) Nru 2111/2005 tal-Parlament Ewropew u tal-Kunsill ta’ l-14 ta’ Diċembru 2005 dwar l-istabbiliment ta’ lista Komunitarja ta’ kumpaniji ta’ l-ajru li huma suġġetti għal projbizzjoni ta’ operar fil-Komunità u li jinforma lill-passiġġieri tat-trasport bl-ajru dwar l-identità tal-kumpanija ta’ l-ajru li topera, u li tħassar l-Artikolu 9 tad-Direttiva 2004/36/KE, qed jitqies meħtieġ li jiġu speċifikati l-elementi ċentrali tal-manwal għat-twettiq ta’ l-ispezzjonijiet fir-rampa.
               
            
                  (7)
               
               
                  L-elementi ċentrali tal-manwal jikkostitwixxu l-istandards essenzjali għat-twettiq effettiv ta’ l-ispezzjonijiet fir-rampa u għalhekk għandhom jifformaw parti, fl-iqsar żmien possibbli, mill-Anness II għad-Direttiva 2004/36/KE li jistabbilixxi l-proċedura għat-twettiq ta’ l-ispezzjonijiet fir-rampa, partikolarment wara t-trasferiment tal-programm SSAB taħt il-kompetenza Komunitarja.
               
            
                  (8)
               
               
                  L-EASA ressqet proposta għall-emenda ta’ l-Anness II għad-Direttiva 2004/36/KE kif inhu pprovdut skond l-Artikolu 4(1) tar-Regolament tal-Kummissjoni (KE) Nru 768/2006.
               
            
                  (9)
               
               
                  Għaldaqstant, id-Direttiva 2004/36/KE għandha tiġi emendata skond dan.
               
            
                  (10)
               
               
                  Il-miżuri pprovduti f’din id-Direttiva huma bi qbil ma’ l-opinjoni tal-Kumitat stabbilit mill-Artikolu 12 tar-Regolament tal-Kunsill (KEE) Nru 3922/91 (3),
               
            ADOTTAT DIN ID-DIRETTIVA:
      Artikolu 1
      L-emenda għad-Direttiva 2004/36/KE
      L-Anness II tad-Direttiva 2004/36/KE għandu jiġi sostitwit mit-test fl-Anness għal din id-Direttiva.
      Artikolu 2
      Il-materjal ta’ gwida
      Meta l-Aġenzija tas-Sigurtà ta’ l-Avjazzjoni Ewropea tiżviluppa l-materjal ta’ gwida li għandu jiġi applikat mill-Istati Membri li jissemma fl-Anness għal din id-Direttiva, għandha tistabbilixxi proċedura trasparenti biex tikkonsulta lill-Istati Membri, tagħmel użu mill-kompetenza disponibbli fl-awtoritajiet regolatorji ta’ l-avjazzjoni ta’ l-Istati Membri, u tinvolvi, kulmeta jkun meħtieġ, lil esperti xierqa mill-partijiet interessati rilevanti. Għal dan il-għan, tista’ toħloq grupp ta’ ħidma.
      Artikolu 3
      It-traspożizzjoni
      L-Istati Membri għandhom jimplimentaw il-liġijiet, ir-regolamenti jew id-dispożizzjonijiet amministrattivi meħtieġa sabiex ikunu konformi ma’ din id-Direttiva mhux aktar tard minn sitt xhur wara d-dħul fis-seħħ tagħha.
      Huma għandhom jinformaw minnufih lill-Kummissjoni b’dan.
      Artikolu 4
      Id-dħul fis-seħħ
      Din id-Direttiva għandha tidħol fis-seħħ fl-ewwel jum wara dak tal-pubblikazzjoni tagħha fil-Ġurnal Uffiċjali ta’ l-Unjoni Ewropea.
      Artikolu 5
      Din id-Direttiva hija indirizzata lill-Istati Membri.
      
         Magħmul fi Brussell, 16 ta’ April 2008.
         
            
               Għall-Kummissjoni
            
            Jacques BARROT
            
               Viċi President
            
         
      
      
         (1)  ĠU L 143, 30.4.2004, p. 76. Id-Direttiva kif emendata bir-Regolament (KE) Nru 2111/2005 (ĠU L 344, 27.12.2005, p. 15).
      
         (2)  ĠU L 134, 20.5.2006, p. 16.
      
         (3)  ĠU L 373, 31.12.1991, p. 4. Ir-Regolament kif emendat l-aħħar bir-Regolament (KE) Nru 216/2008 tal-Parlament Ewropew u tal-Kunsill (ĠU L 79, 19.3.2008, p. 1).
      
         ANNESS
         “
               ANNESS II
               Manwal tal-Proċeduri tal-KE għall-Ispezzjonijiet SSAB (fir-Rampa) – L-Elementi Ċentrali
               1.   ISTRUZZJONIJIET ĠENERALI
               1.1.   L-ispezzjonijiet SSAB (Stima tas-Sigurtà ta’ Ajruplani Barranin — Safety Assessment of Foreign Aircraft, SAFA) fir-rampa għandhom jitwettqu minn spetturi li jkollhom l-għarfien meħtieġ rilevanti għall-qasam ta’ l-ispezzjoni, fejn l-għarfien tekniku, l-għarfien dwar kemm l-ajruplan jkun tajjeb għall-ajru u l-għarfien operattiv irid ikun rappreżentat f’każ li l-punti kollha tal-lista ta’ kontroll qed jiġu vverifikati. Meta spezzjoni fir-rampa titwettaq minn 2 spetturi jew aktar, l-elementi ewlenin ta’ l-ispezzjoni – l-ispezzjoni viżwali tal-parti esterna ta’ l-ajruplan, l-ispezzjoni fil-gverta tat-titjir u l-ispezzjoni tal-kabina tal-passiġġieri u/jew tal-kompartimenti tal-merkanzija – jistgħu jiġu diviżi bejn l-ispetturi.
               1.2.   L-ispetturi jridu jidentifikaw lilhom infushom lill-pilota fil-kmand ta’ l-ajruplan, jew fl-assenza tiegħu, lil membru ta’ l-ekwipaġġ tat-titjira jew lill-aktar rappreżentant anzjan ta’ l-operatur qabel ma jibdew il-parti t’abbord ta’ l-ispezzjoni fir-rampa tagħhom. Meta ma jkunx possibbli li jinformaw lill-ebda rappreżentant ta’ l-operatur jew meta ma jkunx hemm tali rappreżentat preżenti fl-ajruplan jew qribu, il-prinċipju ġenerali se jkun li ma titwettaqx l-ispezzjoni SSAB fir-rampa. F’ċirkostanzi speċjali, jista’ jiġi deċiż li titwettaq l-ispezzjoni SSAB fir-rampa imma din għandha tkun limitata għal kontroll viżwali tal-parti esterna ta’ l-ajruplan.
               1.3.   L-ispezzjoni għandha tkun kemm jista’ jkun komprensiva fiż-żmien u bir-riżorsi disponibbli. Dan ifisser li jekk ikun disponibbli ammont limitat ta’ ħin jew ta’ riżorsi biss, jistgħu ma jiġux ivverifikati l-punti ta’ spezzjoni kollha imma numru mnaqqas. Skond il-ħin u r-riżorsi disponibbli għal spezzjoni SSAB fir-rampa, il-punti li se jiġu spezzjonati għandhom jintgħażlu b’mod xieraq skond l-għanijiet tal-Programm SSAB tal-KE.
               1.4.   Spezzjoni fir-rampa m’għandiex tikkawża dewmien irraġonevoli fit-tluq ta’ l-ajruplan spezzjonat. Il-kawżi possibbli għal dewmien jistgħu jkunu, imma mhumiex limitati għal, dubji rigward il-korrettezza tal-preparazzjoni tat-titjira, kemm l-ajruplan jkun tajjeb biex itir jew kwalunkwe kwistjoni direttament relatata mas-sigurtà ta’ l-ajruplan u ta’ l-okkupanti tiegħu.
               2.   IL-KWALIFIKA TA’ L-ISPETTURI
               2.1.   L-Istati Membri għandhom jiżguraw irwieħhom li b’effett mill-1 ta’ Jannar 2009, l-ispezzjonijiet SSAB kollha fir-rampa mwettqa fit-territorju tagħhom jitwettqu minn spetturi kkwalifikati.
               2.2.   L-Istati Membri għandhom jiżguraw irwieħhom li l-ispetturi tagħhom jissodisfaw il-kriterji ta’ kwalifika kif inhu provdut hawn taħt.
               2.3.   Il-kriterji ta’ kwalifika
               2.3.1.   Il-Kriterji ta’ l-Eliġibbiltà
               Bħala prerekwiżit għall-eliġibbiltà għall-kwalifika, l-Istati Membri għandhom jiżguraw irwieħhom li l-kandidati għall-kwalifika bħala spetturi SSAB jkollhom l-edukazzjoni u/jew l-għarfien prattiku dwar l-aeronawtika meħtieġa rilevanti għall-qasam/oqsma ta’ spezzjoni tagħhom, jiġifieri:
               
                           (a)
                        
                        
                           it-tħaddim ta’ l-ajruplan;
                        
                     
                           (b)
                        
                        
                           il-liċenzji tal-persunal;
                        
                     
                           (ċ)
                        
                        
                           kemm l-ajruplan jkun tajjeb biex itir;
                        
                     
                           (d)
                        
                        
                           merkanzija perikoluża.
                        
                     2.3.2.   Ir-Rekwiżiti tat-Taħriġ
               Qabel il-kwalifika, il-kandidati jridu jkunu kkompletaw b’suċċess taħriġ li jikkonsisti minn:
               
                           —
                        
                        
                           taħriġ teoretiku fil-klassi li għandu jingħata minn organizzazzjoni tat-taħriġ SSAB kif ġiet iddefinita fil-paragrafu 2.4;
                        
                     
                           —
                        
                        
                           taħriġ prattiku li għandu jingħata minn organizzazzjoni tat-taħriġ SSAB kif ġiet iddefinit fil-paragrafu 2.4 jew minn spettur anzjan maħtur minn Stat Membru kif inhu provdut fil-paragrafu 2.5 li jaġixxi indipendentement minn organizzazzjoni tat-taħriġ SSAB;
                        
                     
                           —
                        
                        
                           taħriġ fuq ix-xogħol: li għandu jingħata tul sensiela ta’ spezzjonijiet minn spettur anzjan maħtur minn Stat Membru kif inhu provdut fil-paragrafu 2.5.
                        
                     2.3.3.   Ir-Rekwiżiti biex Tinżamm il-Validità tal-Kwalifika
               L-Istati Membri għandhom jiżguraw irwieħhom li ladarba jkunu kkwalifikati, l-ispetturi jżommu l-validità tal-kwalifika tagħhom billi:
               
                           (a)
                        
                        
                           jgħaddu minn taħriġ rikorrenti – li għandu jikkonsisti minn taħriġ teoretiku fil-klassi li għandu jingħata minn organizzazzjoni tat-taħriġ SSAB kif ġiet iddefinita fil-paragrafu 2.4;
                        
                     
                           (b)
                        
                        
                           iwettqu numru minimu ta’ spezzjonijiet fir-rampa f’kull perjodu ta’ 12-il xahar mill-aħħar darba li jkunu għaddew minn taħriġ SSAB ħlief jekk l-ispettur ikun ukoll spettur ikkwalifikat rigward l-operazzjonijiet tat-titjiriet jew rigward kemm l-ajruplan jkun tajjeb biex itir ta’ l-awtorità nazzjonali ta’ l-avjazzjoni ta’ Stat Membru u jkun regolarment involut fit-twettiq ta’ spezzjonijiet fuq ajruplani ta’ operaturi domestiċi.
                        
                     2.3.4.   Il-Materjal ta’ Gwida
               Mhux aktar tard mit-30 ta’ Settembru 2008, l-EASA (l-Aġenzija Ewropea dwar is-Sigurtà fl-Avjazzjoni, AESA), għandha tiżviluppa u tippubblika materal ta’ gwida detaljat sabiex tgħin lill-Istati Membri fl-implimentazzjoni tal-paragrafi 2.3.1, 2.3.2 u 2.3.3.
               2.4.   L-Organizzazzjonijiet tat-Taħriġ SSAB
               2.4.1.   Organizzazzjoni tat-taħriġ SSAB tista’ tkun parti minn awtorità kompetenti ta’ Stat Membru jew minn organizzazzjoni ta’ parti terza.
               Organizzazzjoni ta’ parti terza tista’ tkun:
               
                           —
                        
                        
                           parti minn awtorità kompetenti ta’ Stat Membru ieħor;
                        
                     
                           —
                        
                        
                           entità indipendenti.
                        
                     2.4.2.   L-Istati Membri għandhom jiżguraw irwieħhom li l-korsijiet ta’ taħriġ li jissemmew fil-paragrafi 2.3.2 u 2.3.3 (a) imwettqa mill-awtorità nazzjonali tagħhom, jitmexxew, mill-inqas, skond is-sillabi rilevanti stabbiliti u ppubblikati mill-EASA.
               2.4.3.   L-Istati Membri li jużaw organizzazzjoni ta’ parti terza għall-fini ta’ taħriġ relatat mas-SSAB għandhom jistabbilixxu sistema sabiex jevalwaw tali organizzazzjoni. Is-sistema għandha tkun sempliċi, trasparenti u proporzjonata u għandha tqis kwalunkwe materjal rilevanti ta’ gwida stabbilit u ppubblikat mill-EASA. Sistema bħal din tista’ tqis l-evalwazzjonijiet imwettqa minn Stati Membri oħra.
               2.4.4.   Organizzazzjoni ta’ taħriġ ta’ parti terza tista’ tintuża biss jekk l-evalwazzjoni turi li t-taħriġ se jkun ipprovdut skond is-sillabi rilevanti stabbiliti u ppubblikati mill-EASA.
               2.4.5.   L-Istati Membri għandhom jiżguraw irwieħhom li l-programmi ta’ taħriġ ta’ l-awtoritajiet kompetenti tagħhom u/jew is-sistemi għall-evalwazzjoni ta’ organizzazzjonijiet ta’ taħriġ ta’ partijiet terzi tagħhom jiġu emendati b’mod xieraq sabiex jirriflettu kwalunkwe rakkomandazzjoni li tiġi mill-verifiki ta’ l-istandardizzazzjoni mwettqa mill-EASA skond il-metodi ta’ ħidma pprovduti skond ir-Regolament tal-Kummissjoni (KE) Nru 736/2006 (1).
               2.4.6.   Stat Membru jista’ jitlob lill-EASA biex tevalwa l-organizzazzjoni tat-taħriġ u tagħti parir li l-Istat Membru jista’ jibbaża l-evalwazzjoni tiegħu fuqu.
               2.4.7.   Mhux aktar tard mit-30 ta’ Settembru 2008, l-EASA għandha tiżviluppa u tippubblika materjal ta’ gwida dettaljat sabiex tgħin lill-Istati Membri fl-implimentazzjoni ta’ dan il-paragrafu.
               2.5.   L-Ispetturi Anzjani
               2.5.1.   Stat Membru jista’ jaħtar spetturi anzjani sakemm dawn jissodisfaw il-kriterji ta’ kwalifika rilevanti li għandhom jiġu stabbiliti minn dak l-Istat Membru;
               2.5.2.   L-Istati Membri għandhom jiżguraw irwieħhom li l-kriterji msemmija fil-paragrafu 2.5.1 jinkludu, mill-inqas, ir-rekwiżiti li ġejjin, fejn il-persuna maħtura:
               
                           —
                        
                        
                           kienet spettur SSAB kwalifikat tul it-3 snin qabel il-ħatra;
                        
                     
                           —
                        
                        
                           wettqet minimu ta’ 36 spezzjoni SSAB matul it-3 snin qabel il-ħatra.
                        
                     2.5.3.   L-Istati Membri għandhom jiżguraw irwieħhom li t-taħriġ prattiku u/jew it-taħriġ fuq ix-xogħol mogħti mill-ispetturi anzjani tagħhom huwa bbażat fuq is-sillabi rilevanti stabbiliti u ppubblikati mill-EASA.
               2.5.4.   L-Istati Membri jistgħu wkoll jassenjaw lill-ispetturi anzjani tagħhom biex jagħtu taħriġ prattiku u/jew taħriġ fuq ix-xogħol lil persuni li jkunu qed jitħarrġu fi Stati Membri oħra.
               Mhux aktar tard mit-30 ta’ Settembru 2008, l-EASA għandha tiżviluppa u tippubblika materjal ta’ gwida dettaljat sabiex tgħin lill-Istati Membri fl-implimentazzjoni ta’ dan il-paragrafu.
               2.6.   Il-Miżuri Tranżitorji
               2.6.1.   L-ispetturi SSAB li jissodisfaw il-kriterji ta’ eliġibbiltà li jissemmew fil-paragrafu 2.3.1, kif ukoll il-kriterji ta’ l-esperjenza reċenti li jissemmew fil-paragrafu 2.3.3 (b) fid-data stabbilita fl-Artikolu 3 tad-Direttiva tal-kummissjoni 2008/49/KE għandhom jitqiesu bħala li jikkwalifikaw bħala spetturi skond ir-rekwiżiti stabbilit f’dan il-kapitolu.
               2.6.2.   Minkejja d-dispożizzjonijiet tal-paragrafu 2.3.3 (a), l-ispetturi li jitqiesu li huma kkwalifikati skond il-paragrafu 2.6.1 għandhom jgħaddu minn taħriġ rikorrenti li għandu jingħata progressivament minn organizzazzjoni tat-taħriġ SSAB mhux aktar tard mill-1 ta’ Lulju 2010 u sussegwentement kif inhu provdut fil-paragrafu 2.3.3 (a).
               3.   L-ISTANDARDS
               3.1.   L-Istandards ta’ l-ICAO u l-Proċeduri Reġjonali Supplimentari Ewropej ta’ l-ICAO huma l-linja bażi li skond tagħha l-ajruplan u l-operatur qed jiġu spezzjonati skond il-Programm SSAB tal-KE. Barra minn hekk, meta tiġi spezzjonata l-kundizzjoni teknika ta’ ajruplan, għandu jiġi kkontrollat skond l-istandards tal-manifattur ta’ l-ajruplan.
               4.   IL-PROĊESS TA’ SPEZZJONI
               Il-Punti tal-Lista ta’ Kontroll
               4.1.   Il-punti li għandhom jiġu spezzjonati se jintgħażlu minn dawk li ssemmew fil-lista ta’ kontroll fir-Rapport ta’ l-Ispezzjoni SSAB fir-Rampa li jinkludi total ta’ 54 puntu (ara l-Appendiċi 1).
               4.2.   L-ispezzjoni u s-sejbiet li jirriżultaw, jekk ikun hemm, iridu jiġu riflessi fir-Rapport ta’ l-ispezzjoni SSAB fir-rampa wara li l-ispezzjoni tkun ġiet ikkompletata.
               Il-Gwida SSAB Dettaljata
               4.3.   Għal kull punt ta’ spezzjoni tal-lista ta’ kontroll fir-Rapport ta’ l-l-Ispezzjoni SSAB fir-Rampa, se tkun stabbilita deskrizzjoni dettaljata li tispeċifika l-ambitu u l-metodu ta’ spezzjoni. Barra minn hekk, se ssir referenza għar-rekwiżiti rilevanti fl-Annessi ta’ l-ICAO. Dan se jkun żviluppat u ppubblikat bħala materjal ta’ gwida dettaljat mill-EASA u se jiġi emendat, kif ikun meħtieġ, sabiex jirrifletti l-aktar standards applikabbli reċenti.
               L-Inklużjoni tar-Rapporti fid-Database SSAB Ċentralizzata
               4.4.   Rapport ta’ l-ispezzjoni għandu jiddaħħal fid-database SSAB ċentralizzata mill-aktar fis possibbli u, ikun xi jkun il-każ, mhux aktar tard minn 15-il jum ta’ ħidma wara d-data ta’ l-ispezzjoni, anki jekk ma tkun identifikata l-ebda sejba.
               5.   IL-KLASSIFIKAZZJONI TAS-SEJBIET
               5.1.   Għal kull punt ta’ spezzjoni, jiġu ddefiniti bħala sejbiet tliet kategoriji ta’ devjazzjonijiet possibbli mill-istandards rilevanti stabbiliti fil-paragrafu 3.1. Tali sejbiet se jkunu kklassifikati kif ġej:
               
                           —
                        
                        
                           sejba tal-kategorija 1 titqies bħala li jkollha influwenza minuri fuq is-sigurtà,
                        
                     
                           —
                        
                        
                           sejba tal-kategorija 2 jista’ jkollha influwenza sinifikanti fuq is-sigurtà, u
                        
                     
                           —
                        
                        
                           sejba tal-kategorija 3 jista’ jkollha influwenza kbira fuq is-sigurtà.
                        
                     5.2.   L-istruzzjonijiet dwar il-klassifikazzjoni tas-sejbiet se jkunu żviluppati u ppubblikati bħala materjal ta’ gwida dettaljat mill-EASA u se jiġu emendati, kif ikun meħtieġ, sabiex jirriflettu l-progress xjentifiku u tekniku rilevanti.
               6.   L-AZZJONIJIET TA’ SEGWITU LI GĦANDHOM JITTIEĦDU
               6.1.   Mingħajr preġudizzju għall-paragrafu 1.2, trid timtela prova ta’ spezzjoni li fiha mill-inqas l-elementi stabbiliti fl-Appendiċi 2 u kopja trid tingħata lill-pilota fil-kmand ta’ l-ajruplan, jew fin-nuqqas tiegħu, lil membru ta’ l-ekwipaġġ tat-titjira jew lill-aktar rappreżentant anzjan ta’ l-operatur preżenti fl-ajruplan jew qribu meta tiġi kkompletata l-ispezzjoni SSAB. Rikonoxximent iffirmat talli ġiet riċevuta l-prova ta’ l-ispezzjoni għandu jintalab mingħand ir-riċevent u għandu jinżamm mill-ispettur. Ir-rifjut min-naħa tar-riċevent li jiffirma għandu jkun irreġistrat fid-dokument. L-istruzzjonijiet dettaljati rilevanti se jkunu żviluppati u ppubblikati mill-EASA bħala materjal ta’ gwida dettaljat.
               6.2.   Fuq il-bażi ta’ kif ġew ikklassifikati s-sejbiet, ġew iddefiniti ċerti azzjonijiet ta’ segwitu. Ir-relazzjonijiet bejn il-kategorija tas-sejbiet u l-azzjonijiet li jirriżultaw li għandhom jittieħu ġew ippreżentati fil-klassi ta’ l-azzjonijiet u se jkunu żviluppati u ppubblikati mill-EASA bħala materjal ta’ gwida dettaljat.
               6.3.   Azzjoni tal-klassi 1: Din l-azzjoni tikkonsisti fil-provvista ta’ informazzjoni dwar ir-riżultati ta’ l-ispezzjoni SSAB fir-rampa lill-pilota ta’ l-ajruplan fil-kmand jew fl-assenza tiegħu, lil membru ieħor ta’ l-ekwipaġġ tat-titjira jew lill-aktar rappreżentant anzjan ta’ l-operatur preżenti. L-azzjoni tikkonsti minn spjegazzjoni verbali u mill-konsenja tal-prova ta’ l-ispezzjoni. Wara kull spezzjoni għandha tittieħed azzjoni tal-klassi 1, irrispettivament minn jekk ġewx identifikati sejbiet jew le.
               6.4.   Azzjoni tal-klassi 2: Din l-azzjoni tikkonsisti minn
               
                           (1)
                        
                        
                           komunikazzjoni bil-miktub ma’ l-operatur ikkonċernat u għandha tinkludi talba għal evidenza ta’ azzjonijiet korrettivi, u
                        
                     
                           (2)
                        
                        
                           komunikazzjoni bil-miktub ma’ l-Istat responsabbli (l-Istat ta’ l-operatur u/jew tar-reġistru) li tindirizza r-riżultati ta’ l-ispezzjonijiet mwettqa fuq inġenju ta’ l-ajra mħaddem taħt is-superviżjoni ta’ sigurtà ta’ l-Istat rispettiv. Il-komunikazzjoni għandha tinkludi, fejn ikun xieraq, talba għal konferma li huma sodisfatti bl-azzjonijiet korrettivi meħuda taħt il-punt (1).
                        
                     L-Istati Membri għandhom iqiegħdu għad-dispożizzjoni ta’ l-EASA rapport ta’ kull xahar dwar l-istatus ta’ l-azzjonijiet ta’ segwitu li ttieħdu skond l-ispezzjonijiet fir-rampa.
               Azzjoni tal-klassi 2 għandha tittieħed wara spezzjonijiet fejn ġew identifikati sejbiet tal-kategorija 2 jew 3.
               L-istruzzjonijiet dettaljati rilevanti se jiġu żviluppati u ppubblikati mill-EASA bħala materjal ta’ gwida rilevanti.
               6.5.   Azzjonijiet tal-klassi 3: Azzjoni tal-klassi 3 għandha tittieħed wara spezzjoni fejn ġiet identifikata sejba tal-kategorija 3. Minħabba l-importanza tas-sejbiet tal-kategorija 3 rigward l-influwenza potenzjali tagħhom fuq is-sigurtà ta’ l-ajruplan u l-okkupanti tiegħu, ġew identifikati s-sottoklassijiet li ġejjin:
               
                           (1)
                        
                        
                           Klassi 3a – Restrizzjoni fuq l-operazzjoni tat-titjiriet ta’ l-ajruplan: L-awtorità kompetenti li twettaq l-ispezzjoni fir-rampa tikkonkludi li minħabba d-defiċjenzi li ġew identifikati waqt l-ispezzjoni, l-ajruplan jista’ jitlaq biss b’ċerti restrizzjonijiet.
                        
                     
                           (2)
                        
                        
                           Klassi 3b – L-azzjonijiet korrettivi qabel it-titjira: L-ispezzjoni fir-rampa tidentifika defiċjenzi li jeħtieġu azzjoni(jiet) korrettiva(i) qabel ma ssir it-titjira ppjanata.
                        
                     
                           (3)
                        
                        
                           Klassi 3c – L-ajruplan jinżamm milli jtir mill-awtorità nazzjonali ta’ l-avjazzjoni li qed tagħmel l-ispezzjoni: Ajruplan jinżamm milli jtir f’sitwazzjoni fejn wara l-identifikazzjoni ta’ sejbiet (kbar) tal-kategorija 3, l-awtorità kompetenti li qed twettaq l-ispezzjoni fir-rampa ma tkunx sodisfatta li l-operatur ta’ l-ajruplan se jieħu miżuri korrettivi sabiex jirrettifika għad-defiċjenzi qabel it-tluq tat-titjira, biex b’hekk ikun hemm perikolu immedjat għas-sigurtà ta’ l-ajruplan u ta’ l-okkupanti tiegħu. F’każi bħal dawn, l-awtorità nazzjonali ta’ l-avjazzjoni li twettaq l-ispezzjoni fir-rampa għandha żżomm lill-ajruplan milli jitlaq sakemm jitneħħa l-periklu u għandha immedjatament tinforma lill-awtoritajiet kompetenti ta’ l-operatur ikkonċernat u ta’ l-Istat ta’ reġistrazzjoni ta’ l-ajruplan.
                        
                     L-azzjonijiet meħuda skond il-paragrafi 2 u 3 jistgħu jinkludu positioning flight bla ħlas lill-bażi tal-manutenzjoni.
               
                           (4)
                        
                        
                           Klassi 3d – Projbizzjoni operattiva immedjata: Stat membru jista’ jirreaġixxi għal periklu ovvju u immedjat għas-sigurtà billi jimponi projbizzjoni operattiva kif inhu provdut fil-liġi nazzjonali u Komunitarja applikabbli.
                        
                     
            
               Appendiċi 1
               Ir-Rapport ta’ l-Ispezzjoni SSAB fir-Rampa
               
                  
               Test ta 'immaġni
               
                  Awtorità ta' l-Avjazzjoni Nazzjonali (isem)
                  (Stat)
                  SSAB
                  Rapport ta' l-Ispezzjoni fir-Rampa
                  NR: _._._._-_._._._-_._._._
                  Sors:
                  RI
                  Data:
                  _._._
                  Post:
                  Ħin lokali:
                  _:_
                  Operatur:
                  Numrii AOC:
                  Stat:
                  Tip ta' Operazzjoni:
                  Rotta minn:
                  Numru tat-Titjira:
                  Rotta lejn:
                  Numru tat-Titjira:
                  Mikri mill-Operatur*:
                  * (fejn ikun applikabbli)
                  L-Istat tal-Kerrej*:
                  Tipta'Ajruplan:
                  Marki ta' Reġistrazzjoni:
                  Konfigurazzjoni ta' l-Ajruplan:
                  Numru ta' Kostruzzjoni:
                  Ekwipaġġ tat-Titjira: Stat tal-Liċenzji:
                  It-Tieni Stattal-Liċenzji*:
                  * (fejn ikun applikabbli)
                  Sejbiet:
                  Kodiċi / Std / Ref / Kat / Sejba /
                  Deskrizzjoni Dettaljata
                  _._._
                  _._._
                  _._._
                  _._._
                  _._._
                  _._._
                  _._._
                  _._._
                  _._._
                  _._._
                  Klassi ta' l-1-azzjonijiet meħuda:
                  Deskrizzjoni Dettaljata
                  3d) Projbizzjoni operattiva immedjata
                  3c) Ajruplan miżmum milli jitlaq mill-AAN li qed tagħmel l-ispezzjoni
                  3b) Azzjonjiet korrettivi qabel it-titjira
                  3a) Restrizzjoni fuq l-operazzjoni tat-titjira ta' l-ajruplan
                  2) Informazzjoni lill-Awtorità u lill-Operatur
                  1) Informazzjoni lill-Kaptan
                  Informazzjoni addizzjonali (jekk ikun hemni)
                  L-ismijiet jew in-numri ta' l-ispetturi: …
                  Dan ir-rapportjirrappreżenta indikazzjoni ta' dak li nstab f'din l-okkażjoni u ma jridx jiġi interpretat bħala determinazzjoni li l-ajruplan huwa tajjeb għat-titjira ppjanata.
                  Id-data mressqa f'dan ir-rapport tista' tiġi suġġetta għal bidliet għat-termini korretti meta tid daħħalfid-database tas-SSAB
               
               
                  
               Test ta 'immaġni
               
                  Awtorità Nazzjonali ta' l-Avjazzjoni (Isem)
                  (Stat)
                  Kodiċi tal-Punt
                  Ikkontrollat
                  Rimarka
                  A. Gverta tat-Titjira
                  Ġenerali
                  1. Kundizzjoni Ġenerali …
                  1
                  1
                  2. Ħruġ ta' Emerġenza …
                  2
                  2
                  3. Tagħmir …
                  3
                  3
                  Dokumentazzjoni
                  4. Manwals …
                  4
                  4
                  5. Listi ta' kontroll …
                  5
                  5
                  6. Ċarts għar-Radjunavigazzjoni …
                  6
                  6
                  7. Lista ta' Tagħmir Minimu …
                  7
                  7
                  8. Ċertifikat ta' reġistrazzjoni …
                  8
                  8
                  9. Ċertifikat tal-ħsejjes (fejn ikun applikabbli) …
                  9
                  9
                  10. AOC jew ekwivalenti …
                  10
                  10
                  11. Liċenzja tar-radju …
                  11
                  11
                  12. Ċertifikat ta' kemm l-ajruplan huwa tajjeb biex itir …
                  12
                  12
                  Data dwar it-titjira
                  13. Preparazzjoni għat-titjira …
                  13
                  13
                  14. Folja tal-piżijiet u tal-bilanċi …
                  14
                  14
                  Tagħmir tas-Sigurtà
                  15. Pompi ta' l-idejn għat-tifi tan-nar …
                  15
                  15
                  16. Ġkieket ta' salvataġġ/apparat li jżomm fil-wiċċ …
                  16
                  16
                  17. Qfil. …
                  17
                  17
                  18. Apparat ta' l-ossiġnu …
                  18
                  18
                  19. Torċ …
                  19
                  19
                  Ekwipaġġ tat-Titjira
                  20. Liċenzja ta' l-ekwipaġġ tat-titjira …
                  20
                  20
                  Ġurnal tal-Vjaġġ/Ġurnal Tekniku jew ekwivalenti
                  21. Ġurnal tal-Vjaġġ, jew ekwivalenti …
                  21
                  21
                  22. Permess għal manutenzjoni …
                  22
                  22
                  23. Notifika u rettifika ta' difett (inkluż Ġurnal Tekniku) …
                  23
                  23
                  24. Spezzjoni ta' qabel it-titjira …
                  24
                  24
                  B. Sigurtà / Kabina
                  1. Kundizzjoni Ġenerali Interna …
                  1
                  1
                  2. Post l-ekwipaġġ fil-kabina u ż-żona ta' mistrieħ ta' l-ekwipaġġ …
                  2
                  2
                  3. Kitt ta' l-Ewwel Għajnuna/Kitt medika ta' emerġenza …
                  3
                  3
                  4. Pompi ta' l-idejn għat-tifi tan-nar …
                  4
                  4
                  5. Ġkieket ta' salvataġġ/Apparat li jżomm fil-wiċċ …
                  5
                  5
                  6. Ċinturin tas-sit u kundizzjoni tas-sit …
                  6
                  6
                  7. Ħruġ, dawl u mmarkar ta' emerġenza, Torċi …
                  7
                  7
                  8. Żurżieq/Ċattri ta' Salvataġġ (kif ikun meħtieġ), ELT …
                  8
                  8
                  9. Provvista ta' Ossiġnu (Ekwipaġġ tal-Kabina u Passiġġieri) …
                  9
                  9
                  10. Istruzzjonijiet ta' Sigurtà …
                  10
                  10
                  11. Membri ta' l-ekwipaġġ tal-kabina …
                  11
                  11
                  12. Aċċess għall-ħruġ ta' emerġenza …
                  12
                  12
                  13. Sigurtà tal-bagalji tal-passiġġieri …
                  13
                  13
                  14. Kapaċità tas-sit …
                  14
                  14
               
               
                  
               Test ta 'immaġni
               
                  Kodiċi tal-Punt
                  Ikkontrollat
                  Rimarka
                  C. Kundizzjoni ta' l-Ajruplan
                  1. Kundizzjoni esterna ġenerali …
                  1
                  1
                  2. Bibien u sportelli …
                  2
                  2
                  3. Kontrolli tat-titjira …
                  3
                  3
                  4. Roti, tajers u brejkijiet …
                  4
                  4
                  5. Skids/floats ta' l-undercarriage …
                  5
                  5
                  6. Xaft tar-roti …
                  6
                  6
                  7. Impjant ta' l-enerġija u pilun …
                  7
                  7
                  8. Partijiet ċatti tal-fann …
                  8
                  8
                  9. Skrejjen, Rotors (ewlenin u fid-denb) …
                  9
                  9
                  10. Tiswijiet ovvji …
                  10
                  10
                  11. Dannu mhux imsewwi ovvju …
                  11
                  11
                  12. Telf …
                  12
                  12
                  D. Merkanzija
                  1. Kundizzjoni ġenerali tal-kompartiment tal-merkanzija …
                  1
                  1
                  2. Merkanzija perikoluża …
                  2
                  2
                  3. Sigurtà tal-merkanzija abbord …
                  3
                  3
                  E. Ġenerali
                  1. Ġenerali …
                  1
                  1
               
            
            
               Appendiċi 2
               Prova ta’ l-Ispezzjoni
               
                  
               Test ta 'immaġni
               
                  Prova ta' l-lspezzjoni
                  Data:
                  Ħin:
                  Post:
                  Informazzjoni f'format ħieles ta' l-AAN li qed tagħmel l-ispezzjoni (logo, dettalji ta' kuntatt tel/faks/email)
                  Operatur:
                  Stat:
                  Nru. AOC:
                  Rotta minn:
                  Nru. tat-Titjira:
                  Rotta lejn:
                  Nru. tat-Titjira:
                  Tip tat-Titjira:
                  Mikri mill-Operatur:
                  Tip ta' l-Ajruplan:
                  Konfigurazzjoni ta' l-ajruplan:
                  Stat tal-kerrej:
                  Marka ta' reġistrazzjoni:
                  Nru. ta' kostruzzjoni:
                  Stat(i) tal-liċenzji ta' l-ekwipaġġ tat-titjira:
                  Rikonoxximent li ġiet Riċevuta (*)
                  Isem: …
                  Funzjoni: …
                  Firma: …
                  Kontroll
                  Rimarka
                  Kontroll
                  Rimarka
                  Kontroll
                  Rimarka
                  A
                  Gverta tat-Titjira
                  Ekwipaġġ tat-Titjira
                  C
                  Kundizzjoni ta' l-Ajruplan
                  1
                  Kundizzjoni ġenerali
                  20
                  Liċenzja ta' l-ekwipaġġ tat-titjira
                  1
                  Kundizzjoni esterna ġenerali
                  2
                  Ħruġ ta' emerġenza
                  Ġurnal tal-Vjaġġ/Ġurnal Tekniku jew ekwivalenti
                  2
                  Bibien u sportelli
                  3
                  Tagħmir
                  21
                  Ġurnal tal-vjaġġ jew ekwivalenti
                  3
                  Kontrolli tat-titjira
                  Dokumentazzjoni
                  22
                  Permess għal manutenzjoni
                  4
                  Roti, tajers u brejkijiet
                  4
                  Manwals
                  23
                  Notifika u rettifika ta' difett (inkluż il-Ġurnal Tekniku)
                  3
                  Skids/floats ta' I-undercarriage
                  5
                  Listi ta' kontroll
                  24
                  Spezzjoni ta' qabel it-titjira
                  6
                  Xaft tar-roti
                  6
                  Carts għar-Radjunavigazzjoni
                  7
                  Impjant ta' l-enerġija u pilun
                  7
                  Lista ta' tagħmir minimu
                  B
                  Sigurtà/Kabina
                  8
                  Partijiet ċatti tal-fann
                  8
                  Ċertifikat ta' reġistrazzjoni
                  1
                  Kundizzjoni interna ġenerali
                  9
                  Skrejjen, Rotors (ewlenin/fid-denb)
                  9
                  Certifikat tal-ħsejjes (fejn ikun applikabbli)
                  2
                  Post l-ekwipaġġ fil-kabina u ż-żona ta' mistrieħ ta' l-ekwipaġġ
                  10
                  Tiswijiet ovvji
                  10
                  AOC jew ekwivalenti
                  3
                  Kitt ta' l-Ewwel Għajnuna/Kitt medika ta' emerġenza
                  11
                  Dannu mhux imsewwi ovvju
                  11
                  Liċenzja tar-radju
                  4
                  Pompi ta' l-idejn għat-tifi tan-nar
                  12
                  Telf
                  12
                  Certifikat ta' kemm I-ajruplan huwa tajjeb biex itir
                  5
                  Ġkieket ta' salvataġġ/Apparat li jżomm fil-wiċċ
                  Data dwar it-titjira
                  6
                  Ċinturin tas-sit u kundizzjoni tas-sit
                  D
                  Merkanzija
                  13
                  Preparazzjoni għat-titjira
                  7
                  Ħruġ, dawl u mmarkar ta' emerġenza, Torċi
                  1
                  Kundizzjoni ġenerali tal-kompartiment tal-merkanzija
                  14
                  Folja tal-piżijiet u tal-bilanċi
                  8
                  Żurżieq/Ċattri ta' Salvataġġ (kif ikun meħtieġ), ELT
                  2
                  Merkanzija perikoluża
                  Tagħmir tas-sigurtà
                  9
                  Provvista ta' Ossiġnu (Ekwipaġġ tal-Kabina u Passiġġieri)
                  3
                  Sikurezza tal-merkanzija abbord
                  15
                  Pompi ta' l-idejn għat-tifi tan-nar
                  10
                  Istruzzjonijiet ta' Sigurtà
                  16
                  Gkieket ta' salvataġġ/apparat li jżomm fil-wiċċ
                  11
                  Membri ta' l-ekwipaġġ tal-kabina
                  E
                  Ġenerali
                  17
                  Qfil
                  12
                  Aċċess għall-ħruġ ta' emerġenza
                  1
                  Ġenerali
                  18
                  Apparat ta' l-ossiġnu
                  13
                  Sigurtà tal-bagalji tal-passiġġieri
                  19
                  Torċ
                  14
                  Kapaċità tas-sit
                  Azzjoni meħuda
                  Punt
                  Rimarka(i)
                  (3c) Ajruplan miżmum milli jitlaq mill-AAN li qed tagħmel l-ispezzjoni
                  (3b) Azzjonjiet korrettivi qabel it-titjira
                  (3a) Restrizzjonijiet fuq l-operazzjoni tat-titjira ta' l-ajruplan
                  (2) Informazzjoni lill-awtorità u lill-operatur
                  (1) Informazzjoni lill-kaptan
                  (0) L-ebda rimarka
                  ll-firma jew in-numru ta' l-ispettur/i
                  (*) ll-firma minn kwalunkwe membru ta' l-ekwipaġġ jew minn rappreżentant ieħor ta' l-operatur li kien suġġett għall-ispezzjoni bl-ebda mod ma jimplika aċċettazzjoni tas-sejbiet elenkati imma sempliċement konferma li l-ajruplan kien spezzjonat fid-data u fil-post indikati fuq dan id-dokument. Dan ir-rapport jirrappreżenta indikazzjoni ta' xi nstab f'din l-okkażjoni u ma jridx jiġi interpretat bħala determinazzjoni li l-ajruplan huwa tajjeb għat-titjira ppjanata. Id-data mressqa f'dan ir-rapport tista' tiġi suġġetta għal bidliet għat-termini korretti meta tiddaħħal fid-database tas-SSAB.
               
            ”
         
            (1)  ĠU L 129, 17.5.2006, p. 10.